**2016.gada 28.septembra sabiedrības iebildumi un priekšlikumi par Ministru kabineta noteikumu projektu "Grozījumi Ministru kabineta 2009.gada 20.janvāra noteikumos Nr.60 „Noteikumi par obligātajām prasībām ārstniecības iestādēm un to struktūrvienībām””**

|  |  |  |  |  |
| --- | --- | --- | --- | --- |
| Nr.p.k. | Iebilduma/priekšlikuma iesniedzējs | Iesniegtā iebilduma/ priekšlikuma būtība | Ņemts vērā/nav ņemts vērā | Pamatojums, ja iebildums/priekšlikums nav ņemts vērā |
|  |  | **Par noteikumu projekta 1. (17.1 ) punktu** |  |  |
| 1. | VSIA ”Bērnu klīniskā universitātes slimnīca” | Papildināt noteikumu projekta 17.1 punktu ar prasībām:  -dokumentēta personāla veselības un drošības programma personāla veselības apdraudējumu samazināšanai un drošu darba apstākļu nodrošināšanai, kas ietver bīstamo materiālu kontroli, bīstamo zāļu (hazardous drugs) toksisko iedarbību, traumu novēršanu no neatbilstoši uzturētā aprīkojuma, imunizācijas pasākumus vai citas aktivitātes darbinieku aizsardzībai pret infekcijas slimībām, darbinieku aizsardzībai pret bīstamo zāļu toksisko iedarbību (piemēram,citostatisko pagatavojumu), tuberkulozes un citu slimību skrīningu, adatu dūrienu un citu ievainojumu aprūpi;  -dokumentēta medicīnas iekārtu, ierīču drošības nodrošināšanas, uzturēšanas kārtība vai programma;  -dokumentēta procedūra zāļu ordinēšanai un ievadīšanai;  -par ziņošanu:   * skaidri definētus gadījumus, par kuriem ir jāziņo, kā arī gadījumus, kuros obligāti veicama pamatcēloņu analīze, izveidojot gadījuma analīzes komandu; * uz konfidencialitātes principiem balstītu gadījumu reģistrēšanu – gadījuma ziņotājs/reģistrētājs var būt anonīms, pacienta, ziņotāja dati netiek izpausti ar gadījumu nesaistītām personām, ārējām institūcijām. Pacienta un ziņotāja dati tiek anonimizēti pēc gadījuma analīzes pabeigšanas; * nenosodošu, konstruktīvu, uz pamatcēloņu, sistēmisko problēmu atklāšanu vērstu gadījumu analīzi, kurā piedalās analīzes metodēs apmācīti darbinieki, kā arī konkrētās jomas profesionāļi (eksperti); * identificētas un realizētas korektīvās un preventīvās aktivitātes; * atgriezenisko saiti struktūrvienību, kā arī ārstniecības iestādes ietvaros, lai nodrošinātu informāciju par riskiem un mācīšanos no nevēlamiem gadījumiem. | Ņemts vērā – noteikumu projekta 17.1punkts svītrots. Noteikumu projektā iekļauta Ministru kabineta noteikumu Nr.60 17.punkta jauna redakcija.  1.1. Izteikt 17.punktu šādā redakcijā:  ”17. Ārstniecības iestāde, lai nodrošinātu pacientiem drošus un kvalitatīvus ārstniecības pakalpojumus, veic šādus pasākumus:  17.1. ievieš un uztur tādu pacientu identifikācijas sistēmu, kas nodrošina nepārprotamu pacientu identifikāciju visā ārstniecības procesa laikā, izmantojot vismaz 2 identifikatorus;  17.2. ievieš un uztur efektīvu komunikāciju starp ārstniecības procesā iesaistītām personām un komunikāciju ar pacientu, nodrošinot:  17.2.1. savlaicīgu svarīgo, tajā skaitā kritisko izmeklējumu rezultātu paziņošanu atbilstošām ārstniecības personām un/vai pacientam;  17.2.2. pacienta pārvešanas vai nodošanas procesu starp struktūrvienībām vai ārstēšanas procesa posmiem vienas ārstniecības iestādes ietvaros, un/vai pacienta pārvešanu un nosūtīšanu uz citu ārstniecības iestādi;  17.3. izveido un uztur drošu zāļu aprites sistēmu:  17.3.1. īsteno principu “pareizās zāles pareizajam pacientam pareizajā laikā”;  17.3.2. identificē augsta riska zāles un nodrošina ar to apriti saistīto risku mazināšanas pasākumus;  17.4. ievieš un uztur risku mazinošus pasākumus ķirurģijā un anestēzijā, nodrošinot principu “pareizā manipulācija, pareizajam pacientam, pareizajā vietā un laikā”;  17.5. ievieš un uztur ar veselības aprūpi asociēto infekciju risku mazināšanas pasākumus;  17.6. nodrošina risku mazinošus pasākumus augsta riska pacientiem /pacientu grupām, kas saistīts ar pacientu vecumu, veselības stāvokli un nepieciešamību pēc īpašās aprūpes (krišanas risks, suicīda risks, veselības stāvokļa pasliktināšanas risks utt);  17.7. ievieš un uztur iekšējo pacientu drošības ziņošanas - mācīšanās sistēmu par pacientu drošības gadījumiem (Pacientu drošības gadījums (incidents) ir gadījums, kura rezultātā radies vai varēja rasties netīšs (nejaušs, bez iepriekšēja nodoma, t.sk. kļūdas vai neizdošanās dēļ) kaitējums pacientam, veicot darba pienākumus vai neveiktas darbības rezultātā);  17.8. ievieš un uztur pacientu sūdzību un ierosinājumu analīzes sistēmu;  17.9. nodrošina sniegto ārstniecības pakalpojumu rezultātu analīzi;  17.10. regulāri veic pacientu apmierinātības līmeņa noteikšanu.”; | - |
| 2. | Slimnīcu biedrība | 17.11. Vai tas attiecās tikai uz ķirurģiskā profila nodaļām?  Vai šeit ir pietiekami ar amata aprakstā definēto amata atbildību?  17.13.9. Ja tāda ir izstrādāta visai iestādei, vai ir jātaisa atsevišķi ķirurģiskajam profilam? Apmierinātības mērījumi visai iestādei vai tikai ķirurģiskajam profilam?  17.13.10.2. Kā tas būtu veicams? Vai mums jārīko praktisko prasmju eksāmens? Kas būs pārbaudes objekts- pacients?  17.13.1 Vai iestāde pati ir tiesīga izstrādāt apmācību programmu kuru apstiprinājusi ĀB vai par derīgiem tiks uzskatīti tikai ārpakalpojumā veikta apmācībā?  Svītrot noteikumu projekta 17.1 punktu. | Ņemts vērā- noteikumu projekta 17.1punkts svītrots. | - |
| 3. | Latvijas Veselības ekonomikas asociācija | Svītrot noteikumu projekta 17.1 punktu šādā redakcijā, nepieciešamas nopietnas diskusijas vai jāveido darba grupa, kura izstrādās noteikumos iekļaujamās prasības ārstniecības iestādē sniegto ārstniecības pakalpojumu kvalitātes vadības sistēmai. | Ņemts vērā – noteikumu projekta 17.1punkts svītrots. Noteikumu projektā iekļauta Ministru kabineta noteikumu Nr.60 17.punkta jauna redakcija (skatīt šīs tabulas 1.punkt 4.aili) | - |
|  |  | **Par noteikumu projekta 2. (110.1.) un 4. (185.) punktu** |  |  |
| 4. | SIA ”Standartizācijas, akreditācijas un metroloģijas centrs” (LATAK) | Neatbalsta noteikumos iekļautās prasības attiecībā uz medicīnas laboratoriju akreditāciju atbilstoši standartam LVS EN ISO 15189:2013 „Medicīnas laboratorijas. Īpašās prasības uz kvalitāti un kompetenci”, jo:   * laboratoriju akreditācija ir saistīta ar sniegtā pakalpojuma kvalitāti; * LATAK un akreditētās ārstniecības iestāžu laboratorijas (līdz 2016.gada beigām tās būs 31) vadās no tiesiskā paļāvības principa; * *priekšlikums* - noteikumos jānosaka laboratoriju darbības jomas, kurām obligāti jābūt akreditētām atbilstoši ISO 15189 standartam; | Nav ņemts vērā | Skaidrojums sniegts noteikumu projekta sākotnējās ietekmes novērtējuma ziņojumā (anotācija).  Priekšlikumi tiks izvērtēti atbilstoši turpmākai veselības nozares politikai šajā jomā. |
| 6. | SIA ”Centrālā laboratorija”  Veselības aprūpes darba devēju asociācija | * laboratorijas netiek uzraudzītas; * *priekšlikums* – atgriezties pie laboratoriju sertifikācijas, kas nodrošinās laboratoriju uzraudzību, kā arī Nacionālajam veselības dienestam slēdzot līgumu par valsts apmaksāto pakalpojumu sniegšanu vajadzētu piemērot samazinošo koeficientu tām laboratorijām, kuras nav akreditētas atbilstoši ISO 15189 standartam |
| 7. | Latvijas Veselības ekonomikas asociācija  Slimnīcu biedrība  VSIA ”Bērnu klīniskā universitātes slimnīca” | Atbalsta normu svītrošanu no noteikumiem, jo iekļautā prasība attiecībā uz medicīnas laboratoriju akreditāciju atbilstoši standartam LVS EN ISO 15189:2013 „Medicīnas laboratorijas. Īpašās prasības uz kvalitāti un kompetenci” lielākajā valstu daļā nav obligāta prasība un noteikumu 3.10.apakšnodaļā noteiktās prasības medicīnas laboratorijām nodrošina nepieciešamo kvalitāti.  *Priekšlikums –* laboratoriju nozares speciālistiempārskatīt un nepieciešamības gadījumā precizēt noteikumu 3.10.apakšnodaļā noteiktās prasības medicīnas laboratorijām nodrošina nepieciešamo kvalitāti. | Ņemts vērā | - |